בנק אוניקו

בנק אוניקו היה בנק למשכנתאות בישראל שנוסד בשנת 1961, וחדל מלשמש כבנק בשנת 1988, לאחר שרישיונו נשלל בידי בנק ישראל. הבנק הוקם בשנת 1961 על ידי קבוצת משקיעים יהודים מוונצואלה, כחברת בת של קבוצת "אוניקו השקעות" שעסקה בבניה ונדל"ן. הקבוצה חתמה באותה עת על חוזים עם עיריית בת־ים והמועצות המקומיית אזור ודימונה על בניית שיכונים ואזורי תעשייה ופיתוח קרקעות. הבנק נוסד על ידי הקבוצה במטרה לתת משכנתאות, בעיקר על דירות בבניינים שהיא בונה ולמימון מפעלי הפיתוח שיקומו כשותפות של הבנק והרשויות המקומיות שבתחומיהן פעלה הקבוצה. בשנת 1963 הונפקו מניות הבנק בבורסה לניירות ערך בתל אביב. בשנת 1964 רכש את "בנק ארץ ישראל לתועלת אשראי" ושינה את שמו ל"בנק כללי לישראל". אך שנה אחר כך מכר את בנק כללי (שבהמשך הפך ליובנק) לאדמונד אדולף דה רוטשילד. בשנת 1972 רכש את השליטה בבנק איש העסקים אמנון ברנס, שבשנת 1973 העביר את פעילות הבנק לחברת בת חדשה וחברת האם הציבורית התמקדה במיזמי בנייה של הקבוצה תחת השם "אוניקו חברה להשקעות בע"מ". בשנת 1977 נמכרה השליטה בבנק ובאוניקו חברה להשקעות לאיש העסקים יקותיאל פדרמן. הוא הודיעה כי החברה תחל להשקיעה גם בתחומי חיפושי נפט, תיירות ותעשייה. החברה רכשה 14% מ"פדאויל" חברה לחיפושי נפט ו-6% ממניות רשת מלונות דן (שבבעלות משפחת פדרמן). בשנת 1979 פתח הבנק סניף בירושלים, עד אז פעל הבנק מסניף יחיד בתל אביב. בשנת 1981 רכש בנק לאומי את הבנק. בשנת 1988 נשלל רישיונו בידי בנק ישראל כחלק מהמדיניות לסגירת הבנקים הקטנים הרבים, שהיו בישראל באותן שנים. "אוניקו חברה להשקעות" המשיכה להיסחר בבורסה לניירות ערך בתל אביב. בשנים 1981–1998 ניהלה את החברה רנה באום. החברה השקיעה בשנים אלו בסוכנות ביטוח, ברשת מרפאות השיניים הלה והיו לה גם מספר השקעות בחברות הזנק, שהבולטות בהן: היו חברת "ארט" שעסקה בפיתוח טכנולוגיות של זיהוי כתב יד וזיהוי דיבור, וחברת Virtue שפיתחה פתרונות למסחר אלקטרוני. בינואר 2001, פרסמה משפחת פדרמן הצעת רכש למניות החברה, במטרה להפכה לחברה פרטית, תחילה ההצעה נכשלה עקב מחיר נמוך, המשפחה פרסמה הצעת רכש חדשה במחיר גבוהה יותר, והחברה לבסוף נמחקה מהמסחר. חברת אוניקו הייתה מעורבת בפרויקטים של בנייה ופיתוח בכל רחבי ישראל, ביניהם: הקמת המרכז המסחרי ומבנים לתעשייה בדימונה באמצעות "החברה לפיתוח דימונה" שהוקמה בשותפות עם המועצה מקומית. הקמת בנייני מגורים ומבנים לתעשייה במצפה רמון. הקמת מרכז מסחרי ובנייני מגורים ברמת השרון באמצעות "החברה לפיתוח רמת השרון" שהוקמה בשותפות עם המועצה מקומית. הקמת "פסאג' אוניקו" בניין משרדים וחנויות בעיר העתיקה בבאר שבע. הקמה ופיתוח מרכז אזור. מגדלי פנורמה בחיפה - אוניקו החזיקה 25% מהחברה שהקימה את הפרויקט. בנק כללי לישראל "אוניקו" -בנק למשכנתאות ולהשקעות, הצופה, 28 בפברואר 1964 - כתבת פרופיל אוניקו־מש' לבעלות לאומי־למשכ', דבר, 30 ביוני 1981 פרופיל של חברה <אוניקו> בנק למשכנתאות ולהשקעות, הארץ, 16 בינואר 1963 מניות אוניקו־בנק לשוק המקומי, דבר, 24 ביוני 1963 אמיסיה לא יקרה של אוניקו, הארץ, 24 ביוני 1963 "אוניקו" רכש את "בנק לתועלת אשראי", למרחב, 12 בפברואר 1964 הוגדל הונו הרשום של בנק כללי לישראל", מעריב, 14 באוקטובר 1964 אוניקו קבוצת רוטשילד, הַבֹּקֶר, 11 ביולי 1965 בנק כללי לישראל עבר לקבוצת רוטשילד, קול העם, 5 באוקטובר 1965 ברנס מרהיב עסקיו בארץ, דבר, 3 במאי 1972 "אוניקו" מתכננת חידוש פעילותה בענף הבניה, דבר, 29 ביוני 1973 מתרחבת פעילות בנק מש' "אוניקו", דבר, 12 בדצמבר 1977 "אוניקו" תעסוק בחיפושי נפט, דבר, 20 במאי 1977 שוקי השוק של "אוניקו" כ- 3.8 מיליון דולאר, דבר, 27 באפריל 1981 זוגות צעירים ועולים חדשים זכאי משרד השייכון - עבורכם פתחנו סניף בירושלים, כל העיר, 2 בנובמבר 1979 אוניקו בנק משכנתאות בע״מ כתובתנו החדשה בירושלים, כל העיר, 17 בספטמבר 1982 שוקי השוק של "אוניקו" כ־3.8 מיליון דולאר, דבר, 27 באפריל 1981 טל יניב, בוטלו רשיונות שני בנקים למשכנתאות של בל"ל, חדשות, 28 באוגוסט 1988 בנק ישראל ביטל רשיונות שני בנקים, מעריב, 26 באוגוסט 1988 אוניקו - המנכ"לית באום פורשת אחרי 17 שנה, באתר גלובס, 1 בפברואר 1998 אילן מוסנאים, אוניקו מכרה למנכ"ל הלה את אחזקותיה בחברה תמורת 5.4 מיליון שקל, באתר TheMarker‏, 26 באוקטובר 2000 שלומי גולובינסקי, גל הצעות הרכש נמשך: משפחת פדרמן מפרסמת הצעת רכש לאוניקו, באתר TheMarker‏, 7 בינואר 2001 שלומי גולובינסקי, נכשלה הצעת הרכש של משפחת פדרמן למחיקת מניות אוניקו מהמסחר, באתר TheMarker‏, 23 בינואר 2001 אלי דניאל, משפחת פדרמן מפרסמת הצעת רכש חדשה למניות אוניקו, באתר TheMarker‏, 5 בפברואר 2001 שלומי גולובינסקי, משפחת פדרמן לא התייאשה והצליחה: מניות אוניקו יימחקו מהמסחר בתל אביב, באתר TheMarker‏, 21 בפברואר 2001 אוניקו - תימחק מהמסחר, באתר גלובס, 21 בפברואר 2001 חיים חדשים בדימונה, הַבֹּקֶר, 22 בפברואר 1963 בנק אוניקו' משקיע רבע מיליון לירות בפיתוח מצפה רמון, דבר, 1 במרץ 1964 מיליון ל"י תשקיע "אוניקו" בפיתוה רמת־השרון, על המשמר, 22 באפריל 1964 משולם עד, מלון "אילת" בבאר־שבע ייהרס להקמת בנין משרדים נרכש ב־500,000 ל"י ע"י "אוניקו", דבר, 15 בספטמבר 1964 סילוק המיטרד באזור ירחיב כביש ירושלים - ת"א, מעריב, 1 בנובמבר 1964 מרבית התמורה ממכירת בנק אוניקו לפרוייקט הפנורמה, דבר, 28 באפריל 1981